

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T2-21 „DĖL VAIKŲ CENTRALIZUOTO PRIĖMIMO Į KRETINGOS RAJONO MOKYKLŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO**

2019 m. gruodžio 19 d. Nr. T2-336

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 7 straipsnio 2 dalimi bei 29 straipsnio 6 dalimi, Kretingos rajono savivaldybės taryba nusprendžia:

1. Pakeisti Vaikų priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašą, patvirtintą Kretingos rajono savivaldybės tarybos 2011 m. sausio 27 d. sprendimu Nr. T2-21 „Dėl vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašo patvirtinimo“ (Kretingos rajono savivaldybės tarybos 2016 m. spalio 27 d. sprendimo Nr. T2-280 redakcija):
	1. pakeisti 11 punktą ir jį išdėstyti taip:

„11. Tėvai, gavę iš Mokyklos informaciją, kad jų vaikas bus priimtas į grupę ir išbrauktas iš kitos Mokyklos laukiančiųjų eilės, per 10 darbo dienų turi atvykti į Mokyklą ir patvirtinti, kad vaikas pageidaujamą grupę lankys bei pateikti šiuos dokumentus:“;

1.2. pakeisti 14.5 punktą ir jį išdėstyti taip:

„14.5. vaikų vietos eilėse keičiasi kiekvienais metais nuo birželio 1 iki 5 d. perkėlus įregistruotų vaikų, kurie nepateko į grupes einamiesiems mokslo metams, duomenis į kitų mokslo metų grupes pagal tėvų pateikto prašymo datą, amžių ir turimas pirmenybes.“;

1.3. pakeisti 15 punktą ir jį išdėstyti taip:

„15. Kiekvienų metų birželio mėnesį, formuojant grupes, CPRIS tvarkytojai išbraukia:

15.1. iš kitų Mokyklų grupių eilių vaikus, gavusius vietą pagal deklaruotą gyvenamąją vietovę (seniūniją) ir pateikusius reikalingus dokumentus, kaip nurodyta Aprašo 11 punkte;

15.2. vaikus, kuriems iki einamųjų metų gruodžio 31 d. sueina 7 metai.“;

1.4. papildyti 23.1.2.10 papunkčiu ir jį išdėstyti taip:

„23.1.2.10. vaikams iš seniūnijos, kurioje yra Mokykla, teritorijos (pagal deklaruotą gyvenamąją vietą).“.

2. Teisės aktą skelbti Teisėkūros pagrindų įstatymo numatyta tvarka.

Savivaldybės meras Antanas Kalnius

Lina Jadenkuvienė